На основу члана 20. став 1. тачка 19. и 32. став 1. тачка 6. Закона о локалној самоуправи („Службени гласник РС“, број 129/07 и 83/14-др. закон), члана 33., 34, 35. и 42. Закона о ванредним ситуацијама („Службени гласник РС“, број 111/09, 92/11 и 93/12), члана 10. Уредбе о саставу и начину рада Штабова за ванредне ситуације („Службени гласник РС, број 98/2010), члана 15. став 1. тачка 20. и 41. и 138. Статута општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања, број 11/13), Скупштина општине Владичин Хан на седници одржаној дана 21.07.2016. године, донела је

**Р Е Ш Е Њ Е**

 **О образовању Општинског штаба за ванредне ситуације**

**I**

**Овим Решењем образује се Општински штаб за ванредне ситуације.**

 Општински Штаб за ванредне ситуације чине командант штаба, заменик команданта штаба, начелник и чланови штаба.

 Командант Општинског штаба је председник општине, по положају.

 Заменик команданта је заменик председника општине, односно члан општинског већа.

 Начелник Општинског штаба је представник Одељења за ванредне ситуације у Врању кога предложи за постављење начелник одељења, односно руководилац надлежне службе.

Чланови Општинског штаба су:

1. Чланови Општинског већа у чијем делокругу су послови из области здравља, пољопривреде, водопривреде и шумарства, рада и социјалне политике, заштите животне средине.
2. Представници општинског органа управе у чијем делокругу су послови из области саобраћаја, грађевине, енергетике, информисања, трговине и услуга.
3. Руководиоци јавних предузећа, привредних друштва, руководиоци организационих јединица одбране, полиције, хуманитарних организација, удружење грађана, других правних лица и установа у чујем делокругу су послови од значаја за заштиту и спасавање у ванредним ситуацијама на територији општине Владичин Хан.

 Начелника, заменика и чланова штаба за ванредне ситуације јединице локалне самоуправе поставља и разрешава Скупштина општине на предлог председника општине.

**II**

**Општински штаб за ванредне ситуације образује се у следећем саставу:**

* Горан Младеновић, председник Општине, за команданта штаба;
* Владимир Костић, заменик председника Општине, за заменика команданта штаба;
* Никола Димитријевић, шеф Одсека за управљање ризиком и цивилне заштите у Одељењу за ванредне ситуације у Врању, за начелника штаба;
* Драган Милосављевић, начелник Општинске управе, за члана;
* Часлав Младеновић, директор ЈП Дирекција за грађевинско земљиште и путеве општине Владичин Хан, за члана;
* Весна Стојковић, директор ЈП „Водовод“ Владичин Хан, за члана;
* Драган Димитријевић, директор ЈП Комунално уређење Владичин Хан, за члана;
* Саша Савић, начелник ПС Владичин Хан, за члана;
* Предраг Антић, командир Ватрогасно спасилачке јединице Владичин Хан, за члана;
* Саша Станковић, директор Дома здравља Владичин Хан, за члана;
* Саша Николић, секретар Црвеног крста Владичин Хан, за члана;
* Ненад Дисић, шеф Електродистрибуције Владичин Хан, за члана;
* Љубиша Мијајловић, ВД директор Центра за социјални рад Владичин Хан, за члана;
* Љиљана Мујагић, руководилац Oдељења за урбанизам, имовинско-правне, комуналне и грађевинске послове Владичин Хан, за члана;
* Слађана Стевановић Тасић, самостални стручни сарадник за пољопривреду, шумарство, водопривреду, лов и риболов, за члана;
* Бранислав Тошић, дипломирани ветеринар, за члана;
* Драгутин Димчевски, потпуковник у пензији, за члана.

**III**

**Општински штаб за ванредне ситуације обавља следеће послове:**

1. Руководи и координира рад субјеката система заштите и спасавања и снага заштите и спасавања у ванредним ситуацијама на спровођењу утврђених задатака.
2. Руководи и координира спровођење мера и задатака цивилне заштите.
* Руководи и координира спровођење мера и задатака обнове, реконструкције и рехабилитације, узимајући у обзир потребе одрживог развоја и смањења угрожености и ризика од будућих ванредних ситуација.
1. Разматра и даје мишљење на предлог Процене угрожености и предлог плана заштите и спасавања у ванредним ситуацијама.
2. Прати стање и организацију заштите и спасавања и предлаже мере за њихово побољшање.
3. Наређује употребу снага заштите и спасавања, средстава помоћи и других средстава која се користе у ванредним ситуацијама.
4. Стара се о редовном информисању и обавештавању становништва о ризицима и опасностима и предузетим мерама.
5. Разматра организацију, опремање и обучавање јединица цивилне заштите, овлашћених, оспособљених правних лица.
6. Сарађује са надлежним органима заштите и спасавања суседних држава у ванредним ситуацијама.
* Наређује приправност – спремност за ванредне ситуације.
1. Процењује угроженост од настанка ванредне ситуације.
* Израђује предлог годишњег плана рада и годишњег извештаја о раду.
* Спроводи годишњи план рада.
1. Доноси наредбе, закључке и препоруке
2. Сарађује са штабовима суседних јединица локалне самоуправе.
3. Именује повереника цивилне заштите и заменика повереника цивилне заштите у насељеним местима.
4. Разматра и предлаже доношење Одлуке о организације заштите и спасавања на територији јединице локалне самоуправе.
* Подноси Скупштини општинина усвајање предлог годишњег плана рада и годишњег извештаја о раду.
1. Ангажује оспособљена правна лица и друге организације од значаја за јединицу локалне самоуправе.
2. Обавља и друге послове.

**IV**

 Стручне и административно техничке послове за потребе општинског штаба за ванредне ситуације врши лице постављено по решењу начелника општинске управе задужено за послове заштите и спасавања и за цивилну заштиту и функционисање општинског Штаба за ванредне ситуације.

**V**

 Ступањем на снагу овог решења престаје да важи Решење о образовању Општинског штаба за ванредне ситуације („Службени гласник Града Врања“, број 06/11, 24/12, 44/12, 41/13, 2/14, 7/14 и 2/16).

**VI**

 Решење ступа на снагу даном доношења, а објавиће се у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-64/7/2016-01**

 **П Р Е Д С Е Д Н И Ц А,**

 **Данијела Поповић**